हिलेरी ने ट्वीट कर कहा, ‘‘यह पल हर उस छोटी लड़की के लिए है, जो बड़े सपने देखती है। हम एकजुट होकर और मजबूत होंगे।’’ राष्ट्रपति पद की हिलेरी की दावेदारी को और मजबूत करते हुए अमेरिका के करिश्माई व्यक्तित्व वाले पूर्व राष्ट्रपति बिल क्लिंटन ने ‘‘उस लड़की’’ के साथ अपनी व्यक्तिगत कहानी साझा की जिससे वे 1971 में मिले थे। उन्होंने कहा कि इस शीर्ष जिम्मेदारी के लिए वह ‘‘विलक्षण ढंग से सक्षम हैं’’ और अब तक की ‘‘सर्वश्रेष्ठ बदलाव वाहक’’ हैं।